Longvosta jakanao

La Longvosta jakanao (Hydrophasianus chirurgus, laŭ kiu ankaŭ Fazana jakanao) estas specio de Ĥaradrioforma birdo, nome jakanao de la familio de jakanaedoj. Sed tiu specio ne estas membro de la genro Jacana, kiu estas la plej elstara genro de la familio, sed estas la ununura membro de la genro Hydrophasianus.

 Grupo 
La jakanaoj estas grupo de ĥaradrioformaj birdoj propraj de humidejoj, kiuj estas facile rekoneblaj pro siaj grandaj piedoj kaj longegaj fingroj kiuj ebligas ilin piediri sur flosebla plantaro en neprofundaj lagoj kiuj estas ilia preferata medio. Ili estas kapablaj naĝi aŭ merĝi sed preferas piediri sur akva plantaro. La inoj estas pli koloraj kaj grandaj ol maskloj, kiuj zorgas pri kovado kaj idozorgado; multaj inoj aŭ specioj estas poliandriaj. Ili estas troveblaj tutmonde en la tropika zono.

 Disvastiĝo 
La Longvosta jakanao reproduktiĝas en Barato, sudorienta Azio kaj Indonezio. Ĝi estas loĝanta en plej granda parto de sia teritorio, sed nordaj reproduktuloj el suda Ĉinio kaj Himalajo migras en duoninsulan Baraton kaj sudorientan Azion. Ĝi estas loĝanta ankaŭ en Tajvano, kie ĝi estas konsiderata endanĝerita.

 Aspekto 
Tiu specio de jakanao estas sufiĉe malsimila ne nur kun tiuj jakanaoj de la genro Jacana, sed eĉ de aliaj genroj, kiel okazas kun la Bronzflugila jakanao aŭ Indika jakanao, Metopidius indicus, ĉar tiuj lastaj havas brunan dorson kaj nigran korpon kaj la Longvosta jakanao (Hydrophasianus chirurgus) tute ne kaj krome havas diferencan reproduktan plumaron ĉefe nigran, sed ne kie aliaj jakanaoj havas nigron aŭ brunon, ĉar ili havas blankajn flugilojn, kapon kaj antaŭan kolon. Malantaŭa kolo estas brilflava, separata de nigra bordo disde la blanka parto. La okuloj estas nigraj kio kontrastas multege en blankega parto. La kruroj kaj fingroj estas longegaj kaj grizaj. Pro tio temas pri facile rekonebla kaj nekonfuzebla birdo. Rezume videblas blankaj flankoj ĉirkaŭitaj el nigro kun duonblanka kaj duonflava kolo. Ili estas 31 cm longaj, sed la inoj estas pli grandaj ol la maskloj. Dum reproduktado la longa nigra vosto kiu nomigas ilin aldonas pliajn 8 cm kaj faras ilin la plej longaj inter la jakanaedoj.

Nematuraj plenkreskuloj ne havas tiun longan voston. La subaj partoj estas blankaj escepte pro brunaj brusto kaj kolstrio.

Junuloj havas brunajn suprajn partojn. Subaj partoj estas blankaj kun palbruna brusta strio.

 Datumoj 
Mezuroj (Laŭ Rasmussen kaj Anderton) estas jenaj:
 Longo 310 mm 390-580 mm (reproduktado)
 Enverguro 190-244 mm (plenkreskuloj), 168-228 mm (junuloj)
 Beko 23-30 mm
 Tarso 45-58 mm
 Vosto 194-376 mm (reproduktado), 110-117 mm (nereproduktado)

 Reproduktado 
Reproduktado okazas sur flosanta plantaro el marto ĝis julio. En suda Barato oni reproduktas dum sezono de musonoj el junio ĝis septembro. Ili estas poliandriaj kaj la ino demetas ĝis 10 demetadoj kiujn zorgos la maskloj. Kvar nigromarkitaj brunaj ovoj estas demetataj en flosantaj nestoj.

 Kutimoj 
La Longvosta jakanao manĝas insektojn kaj aliajn senvertebrulojn plukitajn el flosanta plantaro aŭ el la akvosurfaco.

La voĉo estas kateca mionp kaj nazeca tiun.

 Referencoj 

 Shorebirds de Hayman, Marchant kaj Prater ISBN 0-395-60237-8
 Rasmussen, P. kaj J. Anderton (2005) Birds of South Asia - the Ripley guide. Smithsonian kaj Lynx eldonejoj.

Kategorio:Jakanaedoj
Kategorio:Birdoj de Azio